Diari Oficial de la Generalitat Valenciana


Sumari del DOGV 3802, del 27-07-2000 (2000/5980)

RESOLUCIÓ de 20 de juny de 2000, del president de la Comissió Territorial d'Urbanisme, per la qual es fa públic l'Acord de 25 d'abril de 2000, de la Comissió Territorial d'Urbanisme d'Alacant, que fa referència a la modificació puntual número 61 del Pla General de Torrevieja.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3802

Data del DOGV
:   27-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5980


Data del document
:   20-06-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrevieja
    * pla d'urbanisme

RESOLUCIÓ de 20 de juny de 2000, del president de la Comissió Territorial d'Urbanisme, per la qual es fa públic l'Acord de 25 d'abril de 2000, de la Comissió Territorial d'Urbanisme d'Alacant, que fa referència a la modificació puntual número 61 del Pla General de Torrevieja. [2000/Q5980]
  
Vist l'expedient de referència i segons els antecedents i consideracions següents:
  
Antecedents de fet
  
1. L'ajuntament, en la sessió plenària del dia 19 d'abril de 1999, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana número 3.576, de 6 de setembre de 1999, i en un dels diaris de major difusió provincial La Verdad del 25 d'agost de 1999. No es van presentar al·legacions.
  
2. La documentació està integrada per memòria i plànol.
  
3. L'objecte del present expedient és la modificació de l'alineació oficial que limita pel costat oest la zona verda pública anomenada Parque del Molino. Pretén recular l'alineació oest davant de la plaça de manera que puga produir-se la continuïtat visual del carrer Maldonado, interromput ara si s'edificara seguint l'alineació actual. Es crea així un espai de transició, per a vianants, entre els jardins i les edificacions.
  
Es disminueix la superfície edificable i no es modifica la zona verda.
  
Consideracions tecnicojurídiques
  
1. La tramitació efectuada per l'ajuntament es considera, en línies generals, correcta, d'acord amb el que estableixen els articles 38 i 55 de la Llei Reguladora de l'Activitat Urbanística (d'ara endavant LRAU).
  
2. La documentació presentada, tot i que escarida, es podria considerar suficient d'acord amb el que disposen els articles 27 i concordants de la LRAU, una vegada que, amb data 20 d'abril de 2000, l'ajuntament ha presentat el plànol de la modificació adaptat al format del Pla General d'Ordenació Urbana.
  
3. El document aconsegueix la continuïtat original del carrer de Maldonado i millora l'espai lliure global, per la qual cosa les determinacions que conté el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'adopció del present acord a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual número 61 de Torrevieja.
  
Segon
  
Publicar íntegrament el present acord aprovatori en el Diari Oficial de la Generalitat Valenciana perquè entre immediatament en vigor, de conformitat amb el que estableixen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document no té normes urbanístiques.
  
Al mateix temps, es fa constar a l'ajuntament que atesa la quantitat de modificacions que s'han plantejat en el municipi des de l'aprovació del Pla General d'Ordenació Urbana vigent, (en concret va per la número 61), es considera necessari que es redacte un nou Pla General adaptat a les necessitats del municipi, així com a la nova legislació urbanística.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 20 de juny de 2000.- El president de la Comissió Territorial d'Urbanisme: José María Benlliure Moreno.